CELEX: 62020CN0049
Language: et
Date: 2020-01-29 00:00:00
Title: Kohtuasi C-49/20: Eelotsusetaotlus, mille on esitanud Rayonen sad – Pazardzhik (Bulgaaria) 29. jaanuaril 2020 – SF versus Teritorialna direktsia na Natsionalna agentsia za prihodite – Plovdiv

27.4.2020   
            
            
               ET
            
            
               Euroopa Liidu Teataja
            
            
               C 137/37
            
         
      Eelotsusetaotlus, mille on esitanud Rayonen sad – Pazardzhik (Bulgaaria) 29. jaanuaril 2020 – SF versus Teritorialna direktsia na Natsionalna agentsia za prihodite – Plovdiv
      (Kohtuasi C-49/20)
      (2020/C 137/50)
      Kohtumenetluse keel: bulgaaria
      
         Eelotsusetaotluse esitanud kohus
      
      Rayonen sad – Pazardzhik
      
         Põhikohtuasja pooled
      
      
         Kaebaja: SF
      
         Vastustaja: Teritorialna direktsia na Natsionalna agentsia za prihodite – Plovdiv
      
         Eelotsuse küsimused
      
      Esimene küsimus:
      Kas direktiivi (EL) 2015/849 (1) artikli 2 lõiget 1 koostoimes direktiivi põhjendusega 6 ning artiklitega 4 ja 5 tuleb tõlgendada nii, et sellega on vastuolus sellised riigisisesed üldnormid nagu põhikohtuasjas, mille kohaselt mille kohaselt võib 10 000 Bulgaaria leevi (BGN) suuruseid või suuremaid makseid riigisiseselt teha ainult ülekandega või maksekontole sissemaksmise teel, ning mis ei erista sularahamaksetes vastavalt isikuid ja põhjusi, vaid hõlmavad kõiki sularahamakseid füüsiliste ja juriidiliste isikute vahel?
      Teine küsimus:
      Kas direktiivi eesmärgi saavutamiseks on maksete puhul, direktiivi põhjendust 59 arvestades, oluline vaid nende summa, ilma et nende tasuta või tasu eest tegemine omaks mingisugust tähtsust?
      Kolmas küsimus:
      Millistest kriteeriumidest lähtudes saab hinnata, kas tehinguid kuritarvitatakse või kaasneb nendega suur risk?
      
         (1)  Euroopa Parlamendi ja nõukogu 20. mai 2015. aasta direktiiv (EL) 2015/849, mis käsitleb finantssüsteemi rahapesu või terrorismi rahastamise eesmärgil kasutamise tõkestamist ning millega muudetakse Euroopa Parlamendi ja nõukogu määrust (EL) nr 648/2012 ja tunnistatakse kehtetuks Euroopa Parlamendi ja nõukogu direktiiv 2005/60/EÜ ja komisjoni direktiiv 2006/70/EÜ (ELT 2015, L 141, lk 73).